cyanic-selkie/wikianc huggingface dataset:
மதிப்புறு இலக்கங்கள்
ஒரு எண்ணின் மதிப்புறு இலக்கங்கள் (significant figures) என்பது, அவ்வெண்ணின் நுண்ணியத்துக்குப் பங்களிப்புச் செய்யும் பொருள் கொண்ட இலக்கங்களைக் குறிக்கும். இது பின்வருவன தவிர்ந்த பிற இலக்கங்களை உள்ளடக்கும்.
மதிப்பிலா இலக்கங்களைத் தருவதைத் தவிர்ப்பதற்காக என்கள் பெரும்பாலும் முழுதாக்கம் செய்யப்படுகின்றன. எடுத்துக்காட்டாக, அண்மித்த ஒரு கிராம் நுண்ணியத்துடன் அளக்கக்கூடிய கருவியொன்றிலிருந்து 12.345 கிகி வாசிப்புப் பெறப்பட்டு, அதை 12.34500 கிகி எனத் தந்தால் அது போலி நுண்ணியத்தை உருவாக்கும். அளவின் நுண்ணியத்தைக் குறிப்பதற்காக அன்றி, எளிமைக்காகவும் எண்களை முழுதாக்கம் செய்வது உண்டு. எடுத்துக்காட்டாக, செய்தி ஒலிபரப்பில் வேகமாக வாசிக்கும் நோக்கத்துக்காக இவ்வாறு செய்வது உண்டு.
பதின்ம இடங்களின் எண்ணிக்கையை (பதின்மப் புள்ளியைத் தொடர்ந்துவரும் இலக்கங்களின் எண்ணிக்கை) வைத்தும் கணக்கீட்டு நுண்ணியம் வரையறுக்கப்படுவது உண்டு. புள்ளிக்கப்பால் வரும் இலக்கங்களின் எண்ணிக்கை முக்கியத்துவம் பெறும் நிதி, பொறியியல் என்பவை தொடர்பான பயன்பாடுகளில் இந்த வரைவிலக்கணம் பயனுள்ளது.
மதிப்புறு இலக்கங்களை அடையாளங்காணல்
எண்களை எழுதும்போது அவற்றுக்கு விளக்கம் காணும்போதும் மதிப்புறு இலக்கங்களை அடையாளம் காண்பதற்கான விதிகள் பின்வருமாறு:
பகுப்பு:கணிதம் பகுப்பு:எண்சார் பகுப்பாய்வு பகுப்பு:எண்கணிதம்
நேபாள வானியலில் பெண்கள்
நேபாள வானியலில் பெண்கள் (Women In Astronomy Nepal) 2015 ஆம் ஆண்டு நவம்பர் மாதம் முதல் தேதியன்று நிறுவப்பட்ட ஒரு நிறுவனமாகும். வானியல் மீதும் நேபாள நாட்டின் மீதும்  ஆர்வமுள்ள அனைத்து பெண்களுக்கும் ஒரு பொதுவான தளத்தை வழங்குவதற்காக இந்நிறுவனம் தொடங்கப்பட்டது. நேபாள வானியல் சங்கத்தின் ஒரு துணை நிறுவனமாக இந்நிறுவனம் செயல்படுகிறது. நேபாள நாட்டின் இளம் பெண்கள் அறிவியல், தொழில்நுட்பம், பொறியியல் மற்றும் கணிதம் ஆகிய துறைகளில் தங்கள் தொழிலைத் தொடர்வதற்கு நேபாள வானியல் பெண்கள் நிறுவனம் உதவுகிறது.
புறக்களத்தில் பெண்கள்
நேபாளத்தில் பெண்கள் / சிறுமிகளின் புறக்கள அறிவியல் நடவடிக்கைகளுக்கு அதிக அணுகலை இந்த திட்டம் வழங்குகிறது.
அறிவியல் விருதுகளில் பெண்கள்
நேபாள மாணவிகள் மற்றும் அறிவியல், தொழில்நுட்பம், பொறியியல் மற்றும் கணிதம்) துறையில் பணிபுரியும் இளம் நிபுணர்களுக்கு அவர்களின் திறன்களை வெளிக்கொணரும் வாய்ப்பை இந்த திட்டம் வழங்குகிறது. இந்த விருது மாணவர் பிரிவு மற்றும் தொழில்முறை பிரிவு என இரண்டு பிரிவுகளைக் கொண்டுள்ளது.
புற இணைப்புகள்
பகுப்பு:நேபாளம்
நண்டு உண்ணும் தவளை
யூரியா உற்பத்தி மற்றும் தக்கவைப்பை அதிகரிப்பதன் மூலமும், யூரியா மற்றும் சோடியம் மாற்றத்தில் சிறிது அதி உப்புத்தன்மையுடன் இருப்பதன் மூலமும் இந்த தவளை கடல் சூழலை (சுருக்கமான காலத்திற்குக் கடல் நீரில் மூழ்கி அல்லது நீண்ட காலத்திற்கு உவர் நீரில் மூழ்கி) பொறுத்துக்கொள்ளக் கூடிய தன்மையுடையதாக உள்ளது. முதிர்ச்சியடைந்த தவளைகள் 2.8% அதிக உப்புத்தன்மையுடைய உப்பு நீரில் வாழ முடியும் இதன் தலைப்பிரட்டைகள் 3.9% அதிக உப்புத்தன்மையுடைய நீரில் வாழக்கூடியன.
உணவுமுறை
நண்டு உண்ணும் தவளையின் உணவு ஆதாரங்கள் முக்கியமாக உள்நாட்டில் கிடைக்கும் இரையால் தீர்மானிக்கப்படுகின்றன. நன்னீருக்கு அருகில், இதன் உணவில் பெரும்பாலும் பூச்சிகள் உள்ளன. ஆனால் உவர் நீர் உள்ள சூழலில், நண்டுகள் உட்பட சிறிய ஓடுடைய கணுக்காலிகளை முக்கிய உணவாகக் கொள்கின்றன.
மனித நுகர்வு
தென்கிழக்காசியாவில், நண்டு உண்ணும் தவளை உள்நாட்டில் உணவுக்காக வேட்டையாடப்படுகிறது. இந்தோனேசியாவின் சாவகம் தீவில் தவளைக்கால் இறைச்சிக்காக இது வளர்க்கப்படுகிறது.
என் ஆச ராசாவே
என் ஆச ரசவே (En Aasai Rasave) 1998 ஆம் ஆண்டு கஸ்தூரி ராஜா இயக்கிய இந்திய தமிழ் நாடகத் திரைப்படமாகும். இப்படத்தில் சிவாஜி கணேசன் மற்றும் முரளி ஆகியோர் முக்கிய கதாபாத்திரங்களில் நடித்துள்ளனர். ராதிகா, ரோஜா, சுவலட்சுமி ஆகியோர் மற்ற துணை பாத்திரங்களில் நடித்துள்ளனர். இது தெரு நடனக் கலைஞர்களின் வாழ்க்கையை மையமாகக் கொண்ட படம் ஆகும். இது 1998 ஆகத்தில் வெளியிடப்பட்டது.
வெளி இணைப்புகள்
பகுப்பு:1998 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:இந்திய நாடகத் திரைப்படங்கள் பகுப்பு:சிவாஜி கணேசன் திரைப்படங்கள் பகுப்பு:ராதிகா நடித்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:ரோஜா நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள் பகுப்பு:செந்தில் நடித்த திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:மனோரமா நடித்த திரைப்படங்கள்
அரியாலை நீர்நொச்சித்தாழ்வு சித்திவிநாயகர் கோயில்
}}
அரியாலை சித்திவிநாயகர் கோயில் யாழ்ப்பாணம் அரியாலையில் யாழ்-கண்டி நெடுஞ்சாலையில் (A9) சுமார் 100 மீட்டர் மேற்காக அமைந்துள்ளது. இதன் மூல விக்கிரமானது காசியில் இருந்து கச்சிக் கணேசையரால் கொண்டுவரப்பட்டதாகக் கர்ணபரம்பரைக் கதைகள் கூறுகின்றன. 1918 ஆம் ஆண்டு அட்வகேட் அருளம்பலம் இந்த ஆலயத்தை விரிவாக்க உதவினார். இந்த ஆலயம் அரியாலை சிவன் கோயில் உடன் அமைந்துள்ளது. இக்கோயிலை மகாத்மா காந்தி, யோகர் சுவாமிகள், குன்றக்குடி அடிகள் போன்ற பெரியார்கள் தரிசனம் செய்திருக்கின்றார்கள்.
வெளியிணைப்புக்கள்
பகுப்பு:அரியாலையில் உள்ள கோயில்கள் பகுப்பு:இலங்கையில் உள்ள பிள்ளையார் ஆலயங்கள்
ரௌலட் குழு
ரவ்லட் குழு அல்லது ரவ்லட் கமிட்டி (Rowlatt Committee) என்பது பிரித்தானிய இந்தியாவில் ஆட்சிவிரோத செயல்களைப் பற்றி ஆராய பிரித்தானிய அரசால் நியமிக்கப்பட்ட ஒரு குழு. 1918ம் ஆண்டு இது நியமிக்கப்பட்டது. 1917ம் ஆண்டு ரஷ்யப் புரட்சியில் போல்ஷெவிக்குகள் (பொதுவுடைமைவாத்கள்) வெற்றி பெற்ற பின்னர் இந்தியாவில் பஞ்சாப், வங்காளம் போன்ற இடங்களில் புரட்சி இயக்கங்களின் செயல்பாடு அதிகரித்தது. இது குறித்து விசாரிக்கவும், இவ்வியக்கங்களைக் கட்டுப்படுத்தும் வழிவகைகளைப் பரிந்துரைக்கவும் ரவ்லட் குழு நியமிக்கப்பட்டது. இதன் தலைவர் சர் நீதியரசர் சிட்னி ரவ்லட் என்பவரது பெயரால் இது அழைக்கப்பட்டது. முதலாம் உலகப் போரின் போது ஆப்கானிஸ்தானில் அமைக்கப்பட்ட இந்திய இடைக்கால அரசு போல்ஷெவிக்குகளோடு தொடர்பு கொள்ள முயன்று வந்தது. மேலும் போர் முடிந்தபின்னர் உருவான பொருளியல் மந்த நிலையால் இந்தியாவில் தொழிலாளர் போராட்டங்கள் வலுத்து வந்தன.
ஜனவரி-ஏப்ரல் 1918 காலகட்டத்தில் கல்கத்தாவிலும் லாகூரிலும் இக்குழு விசாரணை மேற்கொண்டது. பல அரசு அதிகாரிகளும் பிற சாட்சிகளும் இக்குழுவின் முன் தோன்றி சாட்சியம் அளித்தனர். புரட்சி இயக்கங்கள் தொடர்பான வழக்கு ஆவணங்களையும் அரசு அதிகாரிகளின் குறிப்புகளையும் குழு உறுப்பினர்கள் ஆராய்ந்தனர். ஏப்ரல் 1918ல் ரெளலட் குழு சமர்பித்த அறிக்கை காலனிய அரசால் ஜூலை மாதம் வெளியிடப்பட்டது. இந்தியாவில் காலனிய ஆட்சிக்கு புரட்சி இயக்கங்களால் ஆபத்து உள்ளதாகவும் அதனை முறியடிக்க கடுமையான சட்டங்கள் இயற்றப்பட வேண்டுமென்றும் அந்த அறிக்கையில் பரிந்துரை செய்யப்பட்டிருந்தது. இப்பரிந்துரையின் படி ரௌலட் சட்டம் இயற்றப்பட்டது. இச்சட்டம் தீவிரவாதி என்று சந்தேகிக்கப்பட்ட எந்த பிரித்தானிய இந்தியக் குடிமகனையும் ஈராண்டுகள் நீதிமன்ற வழக்கு விசாரணையின்றி சிறை வைக்க அரசுக்கு அதிகாரம் அளித்தது. ஊடகங்களைக் கட்டுப்படுத்தவும் ஆர்ப்பாட்டக்காரர்களை கைது செய்து விசாரணையின்றி சிறைகளில் அடைத்து வைக்கவும், அனுமதியின்றி சிறையிலிடவும் காவல் துறையினருக்கு இச்சட்டம் வழிவகுத்தது.
வெளி இணைப்புகள்
பகுப்பு:1918 பகுப்பு:இந்திய அரசு அமைப்புகள் பகுப்பு:இந்திய விடுதலைப் போராட்டம்
நேமம் ஜெயங்கொண்ட சோளீசுவரர் கோயில்
அமைவிடம்
இக்கோயில் புதுக்கோட்டை மாவட்டத்தில் நேமம் என்னுமிடத்தில் அமைந்துள்ளது. இப்பகுதியை ஜெயங்கொண்ட சோழபுரம், ஜெயங்கொண்டபுரம், குலசேகரபுரம், மதுநந்திபுரம் என்று பல பெயர்களால் அழைக்கின்றனர்.
இறைவன், இறைவி
இக்கோயிலின் மூலவராக ஜெயங்கொண்ட சோளீசுவரர் உள்ளார். இங்குள்ள இறைவி சௌந்தரநாயகி ஆவார். கோயிலின் முன்பாக கோயில் தீர்த்தமான சோழ தீர்த்தம் உள்ளது.
அமைப்பு
கோயில் ஐந்து நிலை ராஜ கோபுரத்தைக் கொண்டு அமைந்துள்ளது. கோயில் மேற்கு நோக்கிய நிலையில் அமைந்துள்ளது. தல விநாயகர் ஆவுடையில் உள்ளார். இரு திருச்சுற்றுகளைக் கொண்ட இக்கோயிலில் பைரவர் மேற்கு நோக்கி உள்ளார். ஜெயங்கொண்ட விநாயகர், முருகன், விசுவநாதர், விசாலாட்சி, கஜலட்சுமி, துர்க்கை சன்னதிகள் உள்ளன. அசுரர்களிடமிருந்து தம்மைக் காத்துக்கொள்ள தேவர்கள் சிவனை வழிபட வந்தனர். அப்போது யோக நிலையில் இருந்த அவரை எழுப்புவதற்காக மன்மதனை வேண்ட, மன்மதன் சிவன்மீது மலர்க்கணை தொடுத்தார். சிவன் தன் கண்களைத் திறந்து அவரைச் சாம்பலாக்கினார். ஆதலால் மூலவர் ஜெயங்கொண்ட சோளீசுவரர் என்றழைக்கப்படுகிறார்.
மேற்கோள்கள்
பகுப்பு:புதுக்கோட்டை மாவட்டத்திலுள்ள சிவன் கோயில்கள்
ஜதிந்திரமோகன் தாகூர்
மகாராஜா பகதூர் சர் ஜதிந்திரமோகன் தாகூர் (Sir Jatindramohan Tagore ) (1831 மே 16 – 1908 சனவரி 10) இவர் இந்திய துணைக் கண்டத்தின் வங்காளப் பகுதியைச் சேர்ந்த ஒரு நாடக ஆர்வலரும், கலைக் காதலனும் மற்றும் தொண்டு நடவடிக்கைகளில் ஈடுபட்டவருமாவார்.
ஆரம்ப கால வாழ்க்கை
ஹரா குமார் தாகூரின் மகனும் (1798 – 1858) கோபி மோகன் தாகூரின் பேரனுமான, இவர் தாகூர் குடும்பத்தின் பாதுரியகட்டா கிளையைச் சேர்ந்தவர். தாகூர் இந்துக் கல்லூரியில் படிப்பை முடித்தார். அதன் பிறகு வீட்டிலேயே ஆங்கிலம் மற்றும் சமசுகிருதம் படித்தார். தளபதி ''டி.எல். ரிச்சர்ட்சன்'' மற்றும் பிறரிடமிருந்து இவர் தனிப் பயிற்சியையும் பெற்றார். இவரது தந்தை ஹரா குமார் தாகூரும் இந்து மத நூல்கள், சமசுகிருதம் மற்றும் ஆங்கிலம் ஆகியவற்றை கற்ற அறிஞராக இருந்தார். இவர் விமர்சன ரீதியாக பாராட்டப்பட்ட புத்தகங்களைத் தொகுத்து, சப்தகல்பத்ரம் என்பதைத் தொகுப்பதில் இராதாகாந்த தேவ் என்பவருக்கு (1783 - 1867) உதவினார்.
1851ஆம் ஆண்டில் இவரது மாமா பிரசன்னா குமார் தாகூரின் மகன் ஞானேந்திரமோகன் தாகூர் கிறிஸ்தவ மதத்திற்கு மாறிய காரணத்தால் பரம்பரைச் சொத்தை இழந்தார். இவர் தனது மாமாவின் சொத்துகளைப் வாரிசாகப் பெற்றார்.
பொது வாழ்க்கை
1866ஆம் ஆண்டில், தாகூர் ஆட்சியாளர்களுக்கு உதவி வழங்கினார் மிட்னாபூரில் பஞ்சத்தால் பாதிக்கப்பட்ட விவசாயிகளின் நலனுக்காக நன்கொடை அளித்தார். இவர் பல ஆண்டுகளாக பிரிட்டிசு இந்திய சங்கத்தின் கௌரவ செயலாளராக இருந்தார். 1879இல் அதன் தலைவராக தேர்ந்தெடுக்கப்பட்டார். 1881 இல் மீண்டும் தேர்ந்தெடுக்கப்பட்டார். 1870ஆம் ஆண்டில் இவர் வங்காளச் சட்டமன்ற உறுப்பினராக தேர்ந்தெடுக்கப்பட்டார். 1872இல் மீண்டும் சட்டமன்ற உறுப்பினரானார். 1871ஆம் ஆண்டில் இவர் 'ராஜா பகதூர்' என்ற பட்டத்தைப் பெற்றார். அதே ஆண்டு ஏப்ரல் மாதம் குடிமை நீதிமன்றங்களுக்கு வருவதிலிருந்து விலக்கு பெற்றார். 1877இல் விக்டோரியா மகாராணி இந்தியாவின் பேரரசி என்று பிரகடனப்படுத்தப்பட்ட சந்தர்ப்பத்தில், "மகாராஜா" என்ற பட்டத்தைப் பெற்றார். அந்த ஆண்டு பிப்ரவரியில் தலைமை ஆளுநரின் சட்டமன்றக் குழுவின் உறுப்பினராக நியமிக்கப்பட்டார், மேலும் குடிமை நடைமுறை மசோதாவுக்கு இவர் அளித்த உதவியை அங்கீகரிக்கும் விதமாக 1879இல் மீண்டும் உறுப்பினராக நியமிக்கப்பட்டார். மூன்றாவது முறையாக 1881இல் தலைமை ஆளுநரின் குழு உறுப்பினராக நியமிக்கப்பட்டார். மே 1882 இல் வீரத்திருத்தகை என்றப் பட்டம் உருவாக்கப்பட்டது. இவர் 1890 சனவரியில் "மகாராஜா-பகதூர்" என்ற பட்டத்தைப் பெற்றார். அடுத்த ஆண்டு சனவரியில், இந்த தலைப்பு இவரது குடும்பத்தில் பரம்பரையாக மாற்றப்பட்டது.
மயோ மருத்துவமனையை நிறுவுவதற்கு தாகூர் பெருமளவில் பங்களித்தார். இதன் விளைவாக ஒரு பகுதிக்கு இவரது பெயரிடப்பட்டது. இவர் தனது தந்தை மற்றும் தனது மாமா பிரசன்னா குமார் தாகூர் பெயர்களில் இலக்கியம், அறிவியல், கலாச்சாரம் மற்றும் வரலாறு மாணவர்களுக்கு பல உதவித்தொகைகளையும் நிறுவினார். கொல்கத்தா பல்கலைக்கழகத்தில் சமசுகிருத இலக்கியத்தில் சிறந்த விளங்கிய மாணவருக்கு ஆண்டுதோறும் தங்கப்பதக்கம் வழங்குவதற்காக இவர் நிதியளித்தார். மேலும், தாகூர் சட்டப் படிப்பில் தேர்ச்சி பெற்ற சிறந்த மாணவருக்கான தங்கப் பதக்கத்தையும், இயற்பியல் அறிவியலில் சிறந்த மாணவருக்கான மற்றொரு தங்கப் பதக்கத்தையும் நிறுவினார். இவர் கொல்கத்தா நகரத்திற்கான அமைதி நீதிபதியாக நியமிக்கப்பட்டார். கொல்கத்தா பல்கலைக்கழகத்தின் சக ஊழியராகவும், இந்திய அருங்காட்சியகத்தின் அறங்காவலராகவும் (அதில் இவர் 1882 ஆம் ஆண்டில் தலைவராகத் தேர்ந்தெடுக்கப்பட்டார்), மயோ மருத்துவமனையின் ஆளுநர்களில் ஒருவராகவும் மற்றும் ஆசிய சங்கத்தின் உறுப்பினராகவும் இருந்தார். 1889 இல் இளவரசர் ஆல்பர்ட் விக்டரின் வருகையின் போது வரவேற்புக் குழுவின் தலைவராக தேர்ந்தெடுக்கப்பட்ட பெருமை இவருக்கு கிடைத்தது. 1881இல் கொல்கத்தா பல்கலைக்கழக அமைப்பின் துணைத் தலைவராகவும், 1881-82ல் கலை பீடத்தின் தலைவராகவும் இருந்தார். இவர் கொல்கத்தா பல்கலைக்கழகத்திற்கு தனது மாமா பிரசன்னா குமார் தாகூர் நினைவாக ஒரு பளிங்கு சிலையை வழங்கினார். இது செனட் சபையின் போர்டிகோவில் வைக்கப்பட்டுள்ளது. தனது சகோதரர் ராஜா சர் சௌரிந்திர மோகன் தாகூருடன் இணைந்து, ஒரு சதுக்கத்தை நிர்மாணிப்பதற்காக கொல்கத்தா நகராட்சிக்கு ஒரு நிலத்தை வழங்கினார் (இவரது தந்தையின் பெயரால்). அதில் இவர் தனது சொந்த செலவில் ஒரு தனது தந்தையின் மார்பளவு பளிங்கு சிலையை வைத்தார். "மகாராஜாமாதா சிவசுந்தரி தேவியின் இந்து விதவைகள் நிதியம்" என்ற பெயரில் இந்து விதவைகளின் நலனுக்காக ஒரு லட்சம் ரூபாய்க்கு ஒரு உதவித்தொகையையும் இவர் நிறுவினார்.
வங்க நாட்டியாலயம்
நாடக ஆர்வலர்களான ஜதிந்திர மோகன் தாகூர் மற்றும் இவரது சகோதரர் சுரேந்திர மோகன் தாகூர் ஆகியோர் பாதுரியகட்டாவில் வங்க நாட்டியாலயத்தைத் தொடங்கினர். ஹரிஷ் சந்திர முகர்ஜி, துவாரகநாத் வித்யாபூசனின் சோம்பிரகாஷ் ஆகியோரின் கீழ் வளர்ந்த இந்து தேசபக்தர் போன்ற சமகால செய்தித்தாள்கள் இந்த நாடகங்களை மதிப்பாய்வு செய்தன. 1859 சூலையில் காளிதாசன் சமசுகிருதத்தில் இயற்றிய மாளவிகாக்கினிமித்திரம் என்பது வங்க நாட்டியாலயாவில் அரங்கேற்றப்பட்ட முதல் நாடகமாகும். ஒரு வருடம் கழித்து, பண்டிட் ராம்நாராயண் தர்கரத்னா என்ற நாடகத்தை பெங்காலியில் மொழிபெயர்ப்பு செய்து அரங்கேற்றப்பட்டது. வங்க நாட்டியாலயத்திற்கு முன்பே, அவ்வப்போது பாதுரியகட்டாவில் உள்ள இவர்களது வீட்டில் நாடகங்கள் அரங்கேற்றப்பட்டன. இவர் மைக்கேல் மதுசூதன் தத்தாவை திலோத்தமசம்பவ காவ்யம் என்பதற்கு இசையமைக்க ஊக்கப்படுத்தினார். மேலும் அதை அச்சிடுவதற்கான செலவுகளையும் தானே செலுத்தினார்.
இசை மற்றும் ஓவியம்
ஜதிந்திரமோகன் இசையை நோக்கி ஈர்க்கப்பட்டார். இவரது ஆதரவின் கீழ் சேத்ரமோகன் கோஸ்வாமி என்பவர் இந்தியாவில் குழு இசையில் முதன்முதலில் பரிசோதனை செய்தார். 1857 சூலை 3, அன்று, பெல்காச்சியாவில் உள்ள ஜதிந்திரமோகனின் வீட்டில் இரத்னாவளி என்ற நாடகம் அரங்கேற்றப்பட்டது. ஐரோப்பிய திரையரங்குகளில் காணப்படுவதைப் பின்பற்றி ஒரு இசைக்குழுவை உருவாக்க இவர் சேத்ரமோகன் கோஸ்வாமி மற்றும் ஜாதுநாத் பால் ஆகியோரை நியமித்தார். இது தனி இசையின் பாரம்பரியத்தைக் கொண்ட ஒரு நாட்டில் ஒரு பாதையை உடைக்கும் சாதனை மற்றும் மேற்கத்திய இசையை இந்திய மரபுகளுடன் இணைக்கும் முயற்சியாகும். அப்போதிருந்து, பல பெங்காலி இசைக்கலைஞர்கள் ஐரோப்பிய இசையில் பரிசோதனை செய்யத் தொடங்கினர். பெரும்பாலும் அவற்றை ஊழியர்களின் குறியீடாக மாற்றினர்.
இந்தியாவின் முதல் சுர்பகார் இசை நிகழ்ச்சி இவரது அவையில் இடம்பெற்றது. சரோது இசைக்கலைஞரான உஸ்தாத் அலாவுதீன் கானின் முதல் குருவான 'நுலோ கோபால்' என்றும் அழைக்கப்படும் புகழ்பெற்ற கோபால் சந்திர பானர்ஜி இவரது அவையிலிருந்தார்.
இவர் அன்றைய செல்வாக்கு மிக்க கலை புரவலர்களில் ஒருவராக இருந்தார். கண்காட்சிகளில் நன்கொடையாளராகவும் ஐரோப்பிய ஓவியங்களை வாங்குபவராகவும் இவரிருந்தார்.
மற்ற நடவடிக்கைகள்
இவர் பிரிட்டிசு இந்திய சங்கத்தின் செயலாளராகவும், தலைவராகவும், தலைமை ஆளுநரின் குழு, கல்வி ஆணையம், கொல்கத்தா பல்கலைக்கழகம் மற்றும் இந்திய அருங்காட்சியம் போன்றவற்றின் உறுப்பினராக இருந்தார். தாகூர் கோட்டையில் இவருக்கு ஒரு அருங்காட்சியகம் இருந்தது.
ஆங்கிலம், பெங்காலி மற்றும் சமசுகிருத மொழிகளில் விரிவாக எழுதியுள்ளர்.
குறிப்புகள்
பகுப்பு:1908 இறப்புகள் பகுப்பு:1831 பிறப்புகள் பகுப்பு:வங்காள மக்கள் பகுப்பு:தாகூர் குடும்பம் பகுப்பு:கொல்கத்தா நபர்கள்
ஆலஞ்சோலைஅஞ்சல் சாஸ்தா கோயில்
ஆலஞ்சோலைஅஞ்சல் சாஸ்தா கோயில் தமிழ்நாட்டில் கன்னியாகுமரி மாவட்டம், ஆலஞ்சோலைஅஞ்சல் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
குழு மாற்ற வினை
குழு மாற்ற வினை (Group transfer reaction) என்பது கரிம வேதியியலில் சுற்று வளைய செயல்முறையைக் குறிக்கிறது. இவ்வினையில் ஒன்று அல்லது ஒன்றுக்கு மேற்பட்ட குழுக்களாக அணுக்கள் ஒரு மூலக்கூறிலிருந்து மற்றொரு மூலக்கூறுக்கு மாற்றப்படுகின்றன. மற்ற சுற்று வளைய வினை வகைகள் போல குழு மாற்ற வினைகளில் பை பிணைப்புகள் சிக்மா பிணைப்புகளாக மாற்றமடைவது அல்லது சிக்மா பிணைப்புகள் பை பிணைப்புகளாக மாறுவது போன்ற சிறப்பான மாற்றங்கள் எதுவும் நிகழ்வதில்லை. குழு மாற்ற வினைகள் அடிக்கடி நிகழாமல் அரிதாக எப்போதாவது நடைபெறுவதால் இவ்வினையை டையீல்சு-ஆல்டர் வளைய கூட்டுவினை வகையாகக் கருதும் வாய்ப்பு ஏற்படுவதுண்டு. எல்லா சுற்றுவளைய வினைகளைப் போலவே இவ்வினையும் வுட்வார்டு-ஆஃப்மான் விதிகளை பின்பற்றுகிறது குழு மாற்ற வினைக்கு மிகச் சிறந்த எடுத்துக்காட்டாக ஈன் வினை சுட்டிக்காட்டப்படுகிறது.
மேற்கோள்கள்
பகுப்பு:மறுசீராக்கல் வினைகள்
டி. வி. குண்டப்பா
மரபுரிமை
1943 இல் வெளியிடப்பட்ட, மங்குதிம்மன காகா கன்னடத்தின் முக்கிய இலக்கியப் படைப்புகளில் மிகவும் பிரபலமான ஒன்றாகும். இந்த படைப்பின் தலைப்பை "டல் திம்மாவின் ரிக்மரோல்" என்று மொழிபெயர்க்கலாம். வாழ்க்கையின் சவால்களை மகிழ்ச்சியுடன் எதிர்கொள்வது, எல்லாவற்றையும் ஒரு தெய்வீக நாடகமாக புரிந்துகொள்வது, நம்முடைய சொந்த மற்றும் பிறர் தேவைகளை அங்கீகரிப்பது, மனித ஆசைகளையும், கனவுகளையும் மதித்தல், உன்னதமான காரணங்களுக்காக உழைத்தல் மற்றும் எல்லாவற்றிற்கும் மேலாக முதிர்ச்சியடைந்த சிந்தனையில் நமது அகங்காரத்தை கரைப்பது ஆகியவை மங்குதிம்மன காகா என்கிற இவரது படைப்பில் அடங்கும். எண்ணற்ற உருவகங்கள், விளக்கங்கள் மற்றும் பல தேர்வு வெளிப்பாடுகள் இந் நூலின் வாசிப்பை முழுமையாக மகிழ்விக்கின்றன. இரண்டு முறை ஆங்கிலத்தில் மொழிபெயர்க்கப்பட்ட இந்த படைப்பு இந்தி மற்றும் சமசுகிருதத்திலும் அதன் மொழிபெயர்ப்புகளைக் கொண்டுள்ளது. வாழ்க்கையின் பல்வேறு அம்சங்களில் ஒளியை எறிந்து, இந்த எழுச்சியூட்டும் இலக்கியம் அனைவருக்கும் ஒரு சாதகமான செய்தியை அனுப்புகிறது: வாழ, கற்றுக்கொள்ள, வளர மற்றும் உங்கள் சுற்றுப்புறங்களுக்கு ஒரு ஆசீர்வாதமாக இருங்கள். கன்னட எழுத்தாளர்களிடையே டி.வி.ஜி டைட்டன் என்று ரங்கநாத சர்மா கூறுகிறார். டி.வி.ஜி மெட்ரிகுலேஷன் படிப்பை மட்டுமே முடித்திருந்தாலும், கர்நாடகாவில் ஒரு முக்கிய இலக்கியப் பெயராக மாற அவர் மிகப்பெரிய அறிவைப் பெற்றார். சமுதாயத்தின் மீதான டி.வி.ஜியின் அக்கறை ஒப்பிடமுடியாதது, மேலும் அவர் 'கன்னடநாடு'க்கு சேவை செய்த சிறந்த நபர்களில் ஒருவர் என்று அவர் குறிப்பிடுகிறார்.
மாருலா முனியானா காகா என்று அழைக்கப்படும் மங்குதிம்மன காகாவுக்கு டி.வி. குண்டப்பா, அதன் தொடர்ச்சியை எழுதினார். மருலா முனியானா காகா என்பது நடைமுறையில் மங்குதிம்மன காகாவின் நீட்டிப்பாகும். இது, டி.வி.ஜி யின் தனிப்பட்ட பாணியைக் கொண்ட கவிதைகளாக உள்ளன. இவை, அவரின் மரணத்திற்குப் பிறகு ஒன்றாக சேகரிக்கப்பட்டு வெளியிடப்பட்டுள்ளன. இந்த புத்தகத்தில் 825 கவிதைகள் உள்ளன. மங்குதிம்மன காகாவில் உள்ள கவிதைகளின் எண்ணிக்கையை விட 120 கவிதைகள் குறைவாக உள்ளன.
இவர், 1967 ஆம் ஆண்டில் சாகித்ய அகாதமி விருதைப் பெற்ற ஜீவன தர்ம யோகா என்றும் அழைக்கப்படும் ஸ்ரீமத் பகவத் கீதா தத்பார்யாவை எழுதினார். ஜீவநதர்மயோகா (அன்றாட வாழ்க்கையின் யோகா) என்பது ஒரு அசாதாரண இலக்கியமாகும். இது மிகுந்த ஆறுதலையும், அதே நேரத்தில் ஒரு பொதுவானவர் வாழ்க்கையின் மதிப்புகளை உணர வைக்கும் விதமாக அமைந்துள்ளது. டி.வி.ஜியின் இந்த படைப்பு, சிறந்த இந்து தத்துவத்தின் மகிமையை,  ஒரு சாதாரண மனிதன் புரிந்து கொள்ளும் முறையில் எழுதியுள்ளார். மேலும், இது, ஒவ்வொரு மனிதனும் விரும்பும் பயனுள்ள வாழ்க்கையின் கையேடாக மாறியுள்ளது.
விருதுகள் மற்றும் கௌரவங்கள்
thumb| பெங்களூரு, [[பசவனகுடி, பக்லே ராக் பூங்காவில் டி.வி.குண்டப்பாவின் சிலை. ]] 1974 ஆம் ஆண்டில் குண்டப்பாவுக்கு இந்திய அரசு பத்ம பூசண் விருது வழங்கியது. முதலமைச்சர் ஸ்ரீ வீரந்திர பாட்டீலின் கீழ் கர்நாடக மாநிலம் 1970 ஆம் ஆண்டில் பெங்களூரு ரவீந்திர கல்சேத்ராவில் கன்னட இலக்கியத்திற்கான சேவைகளுக்கு கௌரவித்ததுடன் ரூ .90,000 பண முடிப்பை வழங்கியது. டி.வி.ஜி முழு விருது பணத்தையும் கோகலே பொது விவகார நிறுவனத்திற்கு வழங்கினார். இந்திய அஞ்சல் துறை டாக்டர் குண்டப்பாவின் நினைவு முத்திரையை 1988 இல் வெளியிட்டது.
2003 ஆம் ஆண்டில், பசவனகுடியின் பக்லே ராக் பூங்காவில் டி.வி.ஜி.க்கு மரியாதை செலுத்துவதற்காக ஒரு சிலை அமைக்கப்பட்டது.
இ-வெளியீடுகள்
கோகலே பொது விவகார நிறுவனம் டி.வி.குண்டப்பாவின் அனைத்து வெளியீடுகளையும் மின்புத்தக வடிவில் கொண்டு வந்துள்ளது. .
வெளி இணைப்புகள்
பகுப்பு:கன்னடக் கவிஞர்கள் பகுப்பு:கோலார் மாவட்ட நபர்கள் பகுப்பு:கன்னட எழுத்தாளர்கள் பகுப்பு:1975 இறப்புகள் பகுப்பு:1887 பிறப்புகள்
நீயா நானா
நீயா நானா என்பது 2006 ஆம் ஆண்டு முதல் விஜய் தொலைக்காட்சியில் ஒவ்வொரு ஞாயிற்றுக்கிழமைகளிலும் ஒளிபரப்பாகும் ஒரு பேச்சு நிகழ்ச்சி ஆகும். இது பலதரப்பட்ட தலைப்புகளை விவாதிக்கும் நிகழ்ச்சி. விவாதங்களை மட்டறுத்து நிகழ்ச்சியினை வழங்குபவர் கோபிநாத்.
வெளி இணைப்புகள்
பகுப்பு:விஜய் தொலைக்காட்சி நிகழ்ச்சிகள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:தமிழ் கலந்துரையாடல் தொலைக்காட்சி நிகழ்ச்சிகள் பகுப்பு:2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள் பகுப்பு:2006 இல் தொடங்கிய தமிழ்த் தொலைக்காட்சி நிகழ்ச்சிகள்
தென் சென்னை
தென் சென்னை (South Chennai) என்பது சென்னையின் தென்பகுதிக் குடியிருப்புகளைக் குறிக்கும் சொல். இது வழமையாக அடையாற்றின் தென்புறம் உள்ள பகுதிகளைக் குறிக்கிறது. 1947-இற்கு முன்பு இவை எவையும் சென்னை மாநகராட்சியின் பகுதிகளாக இல்லை. 1990 வாக்கில் இவை சென்னையோடு இப்பகுதிகள் இணைந்தன.
மேற்கோள்கள்
பகுப்பு:சென்னையின் புவியியல்
ஏமி லீ
ஏமி லீ (Amy Lee) என்பவர் இவனசென்சு இசைக்குழுவின் முன்னணிப் பாடகி ஆவார். இவர் 1981 ஆம் ஆண்டு திசம்பர் திங்கள் 13 ஆம் திகதி பிறந்தார். இவர் ஒரு பாடலாசிரியரும் பியானோ கலைஞரும் ஆவார். இவர் இவனசென்சு இசைக்குழுவை நிறுவியவரும் ஆவார். லீ பன்னாட்டு கால்-கை வலிப்பு விழிப்புணர்வு நிறுவன "நிழலுக்கு வெளியே" (Out of the Shadows) பிரிவின் அமெரிக்க தலைமை அதிகாரியும் ஆவார்.
வெளி இணைப்புகள்
பகுப்பு:பாடகர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:கிராமி விருது வென்றவர்கள்
சிந்தகி சட்டமன்றத் தொகுதி
சிந்தகி சட்டமன்றத் தொகுதி (Sindagi Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது விஜயபுரா மாவட்டத்தில் உள்ளது. பிஜாப்பூர் மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 33 ஆகும்.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:பிஜாப்பூர் மாவட்டம்
டானியல் அன்ரனி
டானியல் அன்ரனி (13 சூலை 1947 - மார்ச் 17, 1993) ஈழத்து சிறுகதை எழுத்தாளர் ஆவார்.
பின்னர் சமர் என்ற இலக்கிய இதழைத் தொடங்கினார். இவ்விதழில் க. கைலாசபதி, சாந்தன், முருகையன், கே. எஸ். சிவகுமாரன் போன்ற பிரபலமான எழுத்தாளர்கள் எழுதினர். தொடர்ந்து எட்டு இதழ்கள் வெளிவந்து நின்று விட்டது.
மறைவு
டானியல் அன்ரனி தனது 47வது அகவையில் 1993 மார்ச் 17 இல் காலமானார்.
மேற்கோள்கள்
பகுப்பு:1947 பிறப்புகள் பகுப்பு:1993 இறப்புகள் பகுப்பு:ஈழத்து எழுத்தாளர்கள் பகுப்பு:யாழ்ப்பாணம் மத்திய கல்லூரி பழைய மாணவர்கள்
துப்பறியும் சாம்பு
துப்பறியும் சாம்பு என்பது தமிழின் துப்பறியும் சிறுகதை ஆகும். 20-ஆம் நூற்றாண்டுத் துவக்கத்தில் வெளிவந்த இதனை ஆர். மகாதேவன் என்பவர் எழுதினார். இந்தக் கதையின் முதன்மை மாந்தரின் கதாப்பாத்திரத்தின் பெயர் தான் சாம்பு. இவர் வங்கியில் அலுவலராகப் பணி புரிந்து வருகிற ஒரு நடுத்தர வயதானவர். கடினமான சில புதிர்களை எளிதில் விளக்கத்துடன் தீர்த்து வைக்கிறார். இவருடைய கதாப்பாத்திரம் வரைகதைக் கதாப்பாத்திரமான செர்லாக் ஹோம்சைப் போல வடிவமைக்கபட்டிருக்கும்.
சொற்பிறப்பியல்
இந்தத் தலைப்பின் முதல் பகுதியான துப்பறியும் என்பது தமிழின் துப்பு என்ற வார்த்தையில் இருந்து வந்தது. துப்பு என்றால் தடயம் என்று பொருள். அறி என்றால் தெரிந்து கொள்ளல் என்று பொருளாகும்.
சாம்பு, மற்ற கதாப்பாத்திரங்கள்
ஆர் மகாதேவன் சாம்பு கதாப்பாத்திரத்தின் தோற்றத்தை வழுக்கைத் தலை மற்றும் பெரிய மூக்கு கொண்டவராய் ,மெலிந்த முகவாய் கொண்டவராய் அந்தக் கதாப்பாத்திரத்தை வடிவமைத்திருப்பார். அவரைப் பார்ப்பவர்கள் அசடு போன்று இருப்பதாக மற்றவர்கள் கருதக்கூடிய வகையில் இவரின் உடலமைப்பு இருக்கும். இவ்வாறு இருபதாலேயே இவரின் எதிரிகள் இவரை குறைத்து மதிப்பிடுவர். அதனை சாதகமாகப் பயன்படுத்தி சாம்பு அவர்களை வெற்றிகொள்வார். இந்தக் கதையானது சாம்புவின் தோற்றத்தைப் பார்த்து முதலில் அவரை ஏளனம் செய்வார்கள் பின் தன்னை ஏளனம் செய்பவர்களை வெற்றிகொள்ளும் வகையில் கதைக்களம் அமைந்திருக்கும். சாம்புவிற்குத் தெரியாமலேயே அந்தக் குற்றத்தினை அவர் கண்டுபிடித்திருப்பார். இறுதில் தான் குற்றத்தைக் கண்டுபிடித்துவிட்டேன் என்பது அவருக்கே தெரியும்.
சம்புவின் பற்றுறுதியதாளராக கோபாலன் என்ற காவல் அதிகாரி இருப்பார். இவர்தான் நடக்ககூடிய குற்றங்களை சாம்புவின் கவனத்திற்கு எடுத்துக் கொண்டு செல்பவர். சாம்பு மற்றும் கோபாலன் ஆகிய இருவரும் ஒருவரையொருவர் இக்கட்டான நேரங்களில் காப்பாற்றிக்கொள்வர். சில சமயம் சாம்புவின் தோற்றத்தைப் பார்த்து அவரை கோபாலன் எள்ளி நகையாடுவார். வேம்பு என்பவரை சாம்பு திருமணம் செய்துகொள்வார். வேம்பு மிகவும் அழகான, புத்திசாலியான பெண். தன்னுடைய கணவனின் வெறுமையான வாழ்க்கையை ஒருபோதும் விமர்சனம் செய்யாது வாழ்ந்து வருபவர். இவர்களுக்கு சுந்து என்ற ஒரு மகன் உள்ளான். அவனும் சில சமயங்களில் குற்றங்களைக் கண்டுபிடிக்க உதவி செய்கிறான்.
சாம்புவை வங்கி இயக்குனர், பணமோசடி செய்த வங்கியின் மேலாளரை தப்பிக்கச் செய்ததற்காக சாம்புவை வேலையிலிருந்து நீக்கினார். அப்போதிலிருந்து தான் சாம்புவின் துப்பறியும் வேலையானது துவங்குகிறது. அவரை வேலையிலிருந்து நீக்கிய வங்கி இயக்குநரின் தொலைந்துபோன பவள அட்டிகையைக் கன்டுபிடித்துத் தருமாறு சாம்புவிடம் முறையிடுகிறார். அப்போது ஒரு இனிய தண்டனையை சாம்பு வங்கியின் மேலாளருக்கு வழங்குகிறார். இந்த வழக்கு தொடர்பாக அவர் வங்கிக்கு செல்லும் போது தன்னுடன் பணிபுரிந்தவர்களை அலட்சியமாக கடந்து சென்றதை தன் வாழ்வின் சிறந்த தருணமாகக் கருதுகிறார்.
தழுவல்கள்
1980 ஆம் ஆண்டு இறுதியில் துப்பறியும் சாம்பு என்ற பிரபாலமான தொடராக தொலைக்காட்சியில் வந்தது. இதில் காத்தாடி ராமமூர்த்தி சாம்புவாகவும், டெல்லி கணேஷ் காவல் அதிகாரி கோபாலனாகவும் நடித்தனர். இதன் இறுதி பாகமாக சாம்பு இலண்டன் செல்கிறார். அங்கு இசுக்கொட்லாந்து காவல் அதிகாரிகளைச் சந்தித்து அவர்களால் தீர்க்கமுடியாத சில வழக்குகளையும் சாம்பு தீர்த்துவைக்கிறார். இவர்களுக்கு மகள் பிறக்கிறது.
பின் 1990 ஆம் ஆண்டின் துவக்கத்தில் ஒய். ஜி. மகேந்திரன் சாம்புவாகவும், ஏ. ஆர். எஸ். அவர்கள் கோபாலனாகவும் நடித்திருந்தனர்.
இந்தக் கதையைத் தழுவி கோபுலு என்பவர் வரைகதைக் கதையாக உருவாக்கினார். அதனை ஆனந்த விகடனில் தொடராக பிரசுரம் செய்தனர்.
வெளியிணைப்புகள்
Thrilling Detective page
A description of the characters in the novel
15 episodes of Teleseries Thupparium Sambu only in Indian Imprints பகுப்பு:தமிழ் சிறுகதை நூல்கள்
தூசூர் மாரியம்மன் கோயில்
தூசூர் மாரியம்மன் கோயில் தமிழ்நாட்டில் நாமக்கல் மாவட்டம், தூசூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கருங்கால் கானாங்கோழி
கருங்கால் காணான்கோழி (Slaty-legged crake) என்பது ரெயில் மற்றும் கிரேக் குடும்பத்தைச் சேர்ந்த நீர்பறவையான ஒரு காணான்கோழி ஆகும்.
நடத்தை
கருங்கால் காணான்கோழிகள் இரவு நேரத்திலேயே வெளிப்பட்டு இரை தேடும் பழக்கம் கொண்டவை. சிறுசந்தடி ஏற்பட்டாலும் புதர்களுக்குள் மறைந்துவிடும். இவை சேற்றில் அல்லது ஆழமற்ற நீரில் தங்கள் அலகுகளில் துழாவியபடி இருக்கும். மேலும் பார்வையில் படும் உணவையும் உண்ணுகின்றன. இவை நீர்த் தாவரங்களின் விதைகள், நத்தை, பூச்சிகளை உணவாக கொள்கின்றன. இவை தரையில் அல்லது சிறிய புதரில் உலர்வான இடத்தில் 4-8 முட்டைகளை இடுகின்றன. தென்னிந்தியாவில் கேரளத்தின் நிலம்பூரில் நடத்தப்பட்ட ஒரு ஆய்வில், இதன் அடைகாக்கும் காலம் சுமார் 20 நாட்கள் என்று தெரியவந்தது.
மேற்கோள்கள்
பகுப்பு:தென்கிழக்காசியப் பறவைகள் பகுப்பு:நேபாளப் பறவைகள் பகுப்பு:இந்தியப் பறவைகள் பகுப்பு:தென்னிந்தியப் பறவைகள் பகுப்பு:கானாங்கோழி
பியேர் சம்பான்
பியேர் சம்பான் (Pierre Chambon) (பிறப்பு 7 ஃபிப்ரவரி 1931, முல்லவுசு, ஃபிரான்சு) உயிர்க்கல, மூலக்கூற்று உயிரியல், மரபியல் நிறுவனத்தை ஃபிரான்சுநாட்டு சுடிராசுபர்கில் நிறுவியவர். இவர் முழுக்கருவனியல் மரபன்களின் கட்டமைப்பையும் கட்டுப்பாட்டுமுறைகளையும் கண்டறிய முதலில் மரபன் உயிரிப்படியாக்கத்தையும் வரிசைப்பிரிப்பு தொழில் நுட்பத்தையும் பயன்படுத்திய மூலக்கூற்று உயிரியலாளர் ஆவார். இவரது அறிவியலுக்கான பேரளவுப் பங்களிப்புகள் RNA polymerase II(B) இனங்காணல், படியெடுத்தல் கட்டுப்பாட்டு உறுப்புகளை இனங்காணல், கலக்கரு புலன்வாங்கிகளின் உயிரிப்படியாக்கத்தையும் பிரிப்புமுறையையும் கண்டறிதலும் அதன்வழியாக அவற்றின் கட்டமைப்பையும் மாந்த உடலியக்கத்தில் அவற்றின் செயல்பாடுகளையும் அறிதலும் ஆகியவற்றில் அமைந்தன. இவரது ஆய்வுகள் 1970-90கள் கால இடைவெளியில் அமைந்தன.
சம்பான் 1985இல் அயல்நாட்டு ஆய்வுதவியாளராக அமெரிக்கத் தேசிய அறிவியல் கல்விக்கழகத்திலும் பிரெஞ்சு அறிவியல் கல்விக்கழகத்திலும் தேர்வு செய்யப்பட்டார். இவர் 1987இல் சுவீடிய அரசு அறிவியல் கல்விக்கழகத்திலும் அயல்நாட்டு உறுப்பினராகத் தேர்வு செய்யப்பட்டார். இவர் 1999இல் லூசியா கிராசு ஃஆர்விட்சு பரிசைக் கொலம்பியாப் பல்கலைக்கழகத்தில் இருந்து பெற்றார். மேலும் 2003இல் இவருக்கு வளர்ச்சி உயிரியலில் டைம்சு மார்ச் பரிசு வழங்கப்பட்டது. இவர் அடிப்படி அறிவியல் ஆராய்ச்சிக்கான ஆல்பெர்ட் லக்சர் விருதை 2004இல் தன்களப்பணிக்காகப் பெற்றார். அடுத்து 2010இல்சம்பான் கெயிர்டுனர் அறக்கட்டளையின் பன்னாட்டு விருதைப் பெற்றார். இது இவர் ’’விலங்கு உயிர்க்கலங்களில்படியெடுத்தலின் அடிப்படை இயங்கமைப்பை விளக்கியதற்காகவும் கலக்கரு புலன்வாங்கிகளின் மீக்குடும்பத்தின் கண்டுபிடிப்புக்காகவும் தரப்பட்டது’’.
வெளி இணைப்புகள்
பகுப்பு:பிரெஞ்சு உயிரியலாளர்கள் பகுப்பு:பிரெஞ்சு மருத்துவர்கள் பகுப்பு:வாழும் நபர்கள் பகுப்பு:1931 பிறப்புகள்
செய பாதுரி பச்சன்
செய பாதுரி பச்சன் (Jaya Bhaduri Bachchan 9 ஏப்ரல் 1948) என்பவர் இந்தித் திரைப்பட நடிகை மற்றும் அரசியலாளர் ஆவார். சிறந்த நடிகை எனப் பாராட்டப்பட்டு 8 பிலிம்பேர் விருதுகளை இவர் பெற்றுள்ளார். 2007 ஆம் ஆண்டில் பிலிம்பேர் வாணாள் சாதனை விருது இவருக்கு வழங்கப்பட்டது. 1992 இல் பத்மசிறீ விருது பெற்றார்.
இளமைக்காலம்
செய பாதுரி இந்தியாவில், மத்திய பிரதேசத்தில் உள்ள சபல்பூரில் இந்துக் குடும்பத்தில் பிறந்தார். போபாலில் தூய சூசையப்பர் கான்வென்ட் பள்ளியில் படித்தார். தமது 15 ஆம் அகவையில் சத்யஜித் ராய் இயக்கிய மகா நகர் என்னும் வங்கத் திரைப்படத்தில் நடிக்கத் தொடங்கினார். 1966 இல் குடியரசு நாள் விழாவில் இவருக்குச் சிறந்த என்.சி.சி விருது வழங்கப்பட்டது.
நடித்த முக்கியத் திரைப்படங்கள்
உபகார், கோசிஸ், கோரா காகஸ், சஞ்சிர், அபிமான், சுப்கே சுப்கே, மிலி, சோலே ஆகிய திரைப்படங்கள் செய பச்சன் நடித்தவற்றில் பேர் பெற்றவை ஆகும். சிறந்த நடிகைக்கான 8 பிலிம்பேர் விருதுகள் பல இவருக்குக் கிடைத்தன. குழந்தைகள் திரைப்பட சொசைட்டியில் 10 ஆண்டுகள் தலைவராக இருந்தார்.
குடும்ப வாழ்க்கை
1973 ஆம் ஆண்டில் சூன் மூன்றாம் தேதியில் செய பாதுரி பிரபலத் திரைப்பட நடிகர் அமிதாப் பச்சனைத் திருமணம் செய்து கொண்டார். பச்சன் தம்பதியருக்கு சுவேதா என்ற மகளும், அபிசேக் என்ற மகனும் இருக்கிறார்கள். மகள் சுவேதா தொழிலதிபர் நிகில் நந்தா என்பவரைத் திருமணம் செய்துகொண்டார். மகன் அபிசேக் பச்சனும் முன்னணி இந்தி நடிகராக விளங்கி வருகிறார். அபிசேக் பச்சன் உலக அழகியும் நடிகையுமான ஐசுவர்யா ராயைத் திருமணம் செய்து கொண்டார்.
அரசியல் வாழ்க்கை
சமாஜ்வாதி கட்சியில் இணைந்து 2004 ஆம் ஆண்டில் மாநிலங்கள் அவையில் உறுப்பினர் ஆனார். 2012 இல் மீண்டும் உறுப்பினராகத் தேர்ந்தெடுக்கப்பட்டார்.
மேற்கோள்கள்
பகுப்பு:இந்தியத் திரைப்பட நடிகைகள் பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:சமாஜ்வாதி கட்சி அரசியல்வாதிகள் பகுப்பு:1948 பிறப்புகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:21-ஆம் நூற்றாண்டு இந்திய அரசியல்வாதிகள்
ஜோசப் கோயபெல்ஸ்
பால் யோசப் கோயபெல்ஸ் (Paul Joseph Goebbels) (29 அக்டோபர், 1897 – 1 மே , 1945) செருமனியின் மிக முக்கிய அரசியல்வாதிகளுள் ஒருவர். அடால்ப் இட்லருக்கு மிக நெருக்கமானவர்களில் ஒருவராக விளங்கிய இவர் 1933 முதல் 1945 வரையுள்ள காலத்தில் செருமானிய ரெய்க் அமைச்சரவையின் மனிதவள மேம்பாடு மற்றும் கொள்கை பரப்பு அமைச்சராக பதவி வகித்தவர். இவர் 1921இல் ஏடல்பெர்க் பல்கலைக்கழகத்தில் 18ஆம் நூற்றாண்டின் நாடகக் கதைகளை ஆய்வறிந்ததின் வாயிலாக முனைவர் பட்டம் பெற்றவர். தன் உணர்ச்சிமிகு பேச்சாற்றலின் மூலம் செருமனிக்கு யூதப்பகைமையை உணர்த்தியமைக்காகஅறியப்படுகிறார். இவரின் யூதப்பகைமைக்குச் சான்றாக கிரிஸ்டல்நாக்ட் (கிரிஸ்டல் நைட்-Crystal Night) கொடூரநிகழ்வு குறிப்பிடப்படுகிறது. இவர் பல புதினங்களையும், நாடகங்களையும் எழுதியுள்ளார். ஆனால் அவற்றை வெளியிட எந்த பதிப்பகத்தாரும் முன் வரவில்லை. இவரின் கருத்துக்கள் பொதுவுடமைவாதிகளையும், சோசலிசவாதிகளையும் எதிர்ப்பதாகவும், ஸ்ட்ரோமப்டேலுங் எஸ் ஏ அமைப்பினரை ஆதரிப்பதாகவும் அமைந்தன. 1923இல் நாட்சி அரசியலில் நுழைந்த இவர் 1928களில் மிக உயர்ந்த அதிகாரத்தில் உள்ளவராக மதிக்கப்பட்டார். அதன் பின் 1933இல் இட்லர் அரசு பதவியில் அமர்ந்தபொழுது கொள்கை பரப்பு அமைச்சராக பதவியில் அமர்ந்தார். இரண்டாம் உலகப்போரில் செருமானியர் பலரை போரில் பங்குபெற வைத்ததில் இவருக்கு பெரும் பங்கு உண்டு. 1943ஆம் ஆண்டில் அச்சு நாடுகளுக்கு எதிராக உலகநாடுகள் திரும்புகையில் அவற்றுக்கு எதிராக செருமானியர் திரும்புமாறு தன் பரப்புரை மூலம் ஒன்று திரட்டினார் என்று கூறப்படுகிறது. கோயபெல்ஸ், இட்லரின் இறுதி நாட்களில் அவர் இறக்கும் வரை உடனிருந்தார். இட்லர் இவரைத் தனக்குப் பின்வரும் அதிகாரப்பூர்வ வேந்தராக அறிவித்துவிட்டு இறந்தார். அவர் இறந்தபின் கோயபெல்ஸ் 1 மே, 1945 அன்று தன் மனைவி மகதா, ஆறு  குழந்தைகளுடன் தற்கொலை செய்து கொண்டார். இவர் இறப்பு பற்றி பலவிதங்களில் பேசப்படுகிறது. முதலில் ஆறு குழந்தைகளுக்கும் மார்பின் என்ற மயக்கமருந்து கொடுக்கப்பட்டு பின் அவர்களின் வாயில் அவர் மனைவி சயனைட் நஞ்சை திணித்ததாகக் கூறப்படுகிறது. பிறகு, அவர் மனைவி சயனைட் நஞ்சை உட்கொண்டார் எனவும் கோயபெல்ஸ் இட்லரைப் போல் துப்பாக்கியால் சுட்டுத் தற்கொலை செய்து கொண்டார் எனவும் பல்வேறு நிச்சயமற்ற தகவல்கள் தெரிவிக்கின்றன. எஸ் எஸ் காவலரை சுடச்சொல்லி ஆணையிட்டு, அக்காவலரால் சுடப்பட்டு இறந்ததாகவும் கூறப்படுகிறது. இவர்களின் இறப்பின் மர்மத்தைத் தழுவி டவுன்பால் (Downfall) என்ற திரைப்படம் வெளிவந்துள்ளது.
அவருடைய புகழ்பெற்ற பிரசார வியூகத்தால் வரலாற்றில் நினைவுகூரப்படுகிறார். அதன் காரணத்தை அவரின் இந்தப்பேச்சின் மூலம் உணரலாம்: "எவ்வளவு பெரிய பொய்யானாலும் திரும்பத்திரும்ப சொல்வதன் மூலம் மக்கள் நாளடைவில் நம்பத்தொடங்கி விடுவார்கள். அரசியல், பொருளாதார, மற்றும் ராணுவ விளைவுகளை மக்களிடமிருந்து அரசாங்கம் மறைப்பதன் மூலம், பொய்யை குறிப்பிட்ட காலம் வரை காப்பாற்றலாம். உண்மைதான் பொய்க்கு எதிரி, அதே போல, உண்மைதான் அரசாங்கத்தின் மிகப்பெரிய எதிரி என்பதால், அதிருப்தியை அடக்க எல்லா அதிகாரங்களையும் பிரயோகிப்பது அரசாங்கத்திற்கு மிகவும் அவசியமாகிறது."
பகுப்பு:நாசி தலைவர்கள் பகுப்பு:செருமானிய அரசியல்வாதிகள் பகுப்பு:1897 பிறப்புகள் பகுப்பு:1945 இறப்புகள் பகுப்பு:அடால்ஃப் இட்லர்
பவாயி தீவு
பவை தீவு அல்லது முதலை தீவு என்று அழைக்கப்படும் இந்த தீவு, சிங்கப்பூரில் உள்ள ஒரு தீவாகும். சிங்கபூர் ராணுவத்தின் கட்டுப்பட்டில் இந்த தீவு உள்ளது. துப்பாக்கி சுதேதல் மற்றும் குண்டுகளை பரிசொத்திதல் போன்ற வற்றிர்க்காக இந்த தீவு பயன்பட்டு வருகிறது. இந்ததீவு பவளபாறைகள் நிறைந்த தீவாகும்.
தடை செய்யப்பட்ட பகுதி
1980 ஆம் ஆண்டு முதல் இந்த தீவும், அதன் அருகில் உள்ள புலாவ் சுடோங், சனாங்கு தீவு ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளது. எனவே இந்த இடம் ராணுவம் அல்லாத மற்ற நபர்களுக்கு தடை செய்யப்பட்ட இடமாகும்.
மேற்கோள்கள்
பகுப்பு: சிங்கப்பூர் தீவுகள்
நாம் தாதர்கள் என்று அழைக்கும் மங்கோலியர்களின் கதை
நாம் தாதர்கள் என்று அழைக்கும் மங்கோலியர்களின் கதை (The story of the Mongols whom we call the Tartars) என்பது ஒரு வரலாற்று நூல் ஆகும். இதை இத்தாலியைச் சேர்ந்த பிளானே கார்பினியின் யோவான் என்பவர் 1240களில் எழுதினார். மங்கோலியர்களைப் பற்றி பயணித்து எழுதிய முதல் ஐரோப்பியர் இவர் தான். எரிக் கில்டிங்கர் என்பவர் இந்நூலை ஆங்கிலத்திற்கு மொழிபெயர்த்துள்ளார்.
ஆய்வுக்கும் விருத்திக்கும் செலவிடுதல் அடிப்படையில் நாடுகளின் பட்டியல்
இது ஒரு ஆய்வுக்கும் விருத்திக்கும் செலவிடுதல் அடிப்படையில் நாடுகளின் பட்டியல் ஆகும்.
பட்டியல்
ஆண்டுக்கு 100 மில்லியன் டொலருக்கும் அதிகமாகச் செலவு செய்யும் நாடுகள் மாத்திரம் இங்கே பட்டியலிடப்பட்டுள்ளன. 2010 இன்படி, உலக மொத்தச் செலவு கிட்டத்தட்ட ஒரு ரில்லியன் டொலர்கள் ஆகும்.
உசாத்துணை
பகுப்பு:நாடுகள் தொடர்பான பட்டியல்கள்
மான்தா ஒபுயிசு
மான்தா ஒபுயிசு (Manda Ophuis, பி. நவம்பர் 27, 1980) என்பவர் ஒரு தச்சு சிம்போனிக்கு கோதிக்கு மெட்டல் இசைக்குழுவான நேமிசியாவின் முன்னணி பாடகி ஆவார்.
வெளி இணைப்புகள்
பகுப்பு:பாடகர்கள் பகுப்பு:1980 பிறப்புகள் பகுப்பு:வாழும் நபர்கள்
தூனிக்
தூனிக் (tunic) என்பது தோள் முதல் இடுப்பு அல்லது கால்வரை உடன்பைப் போர்த்தும் பலவகை எளிய அடிப்படை ஆடைகளில் ஒன்றாகும். இது எளிய ஆடை என பொருள்படும் tunica என்ற சொல்லில் இருந்து பெற்றதாகும். இது பண்டைய உரோமாபுரியில் இருபாலாரும் அணிந்த எளிய உடையாகும். இதன் முதல் வடிவம் பண்டைய கிரேக்க ஆடைகளில் இருந்து தோன்றியதாகும்.
ஆசியத் தூனிக் (குர்த்தா)
இந்தியத் துணைக்கண்டத்தில் இந்தியாவிலும் பாக்கித்தானிலும் வங்க தேசத்திலும் அணியும் தூனிக், குர்த்தா எனப்படுகிறது. இன்று இது மேலைநாட்டில் பெண்களால் விரும்பி அணியப்படும் விரைவாடை ஆகும். பண்டைய இந்திய தூனிக் அழகிய பூப்பின்னல் வேலைகளாலும் நுட்பம்வாய்ந்த பலவண்ன புரிவேலைகளாலும் பின்னப்பட்டிருக்கும்.
மேலும் படிக்க
பகுப்பு:பஞ்சாபி உடை பகுப்பு:கிரேக்க உடை பகுப்பு:உரோமாபுரி உடை
பில்போர்ட் (இதழ்)
பில்போர்ட்  (Billboard) இசைத்துறையில் மட்டுமே பற்றுடைய ஓர் அமெரிக்க வார இதழ். உலகில் ஒரு தொழிலுக்காக சிறப்பாக வெளியிடப்படும் பழமையான இதழ்களில் ஒன்று என்ற பெருமையும் கொண்டது. இது பன்னாட்டளவில் அங்கீகரிக்கப்பட்ட இசைக்கோவை தரவுகளை பதிந்து வருகிறது. மிகவும் பரவலாக விரும்பப்படும் பாடல்களையும் இசைக்கோவைகளையும் வார அளவில் இற்றைப்படுத்தி வருகிறது. இவ்விதழ் வெளியிடும் புகழ்பெற்ற இரு அட்டவணைகளாக, இசைவகைகளாகப் பிரிக்காது அனைத்து வகைகளையும் உள்ளடக்கி அனைத்து ஊடகங்களிலும் விற்பனையளவில் மிக உயர்ந்த 100 பாடல்கள் அடங்கிய பில்போர்டு ஹாட் 100 மற்றும் இசைக்கோவைகளில் மட்டும் அவ்வாறு சாதனை படைத்த பில்போர்ட் 200, உள்ளன.
வெளியிணைப்புகள்
பகுப்பு:இசை விருதுகள் பகுப்பு:இதழ்கள் பகுப்பு:ஆங்கில இதழ்கள்
மலாய-பொலினீசிய மொழிகள்
மலாய-பொலினீசிய மொழிகள் என்பன ஆஸ்திரோனீசிய மொழிகளின் ஒரு துணைக் குழுவாகும். ஏறத்தாழ 351 மில்லியன் மக்கள் இம் மொழிகளுள் ஒன்றைப் பேசிவருகிறார்கள். இம் மொழிகள் தென்கிழக்கு ஆசியாவிலும், பசிபிக் பெருங்கடலிலும் காணப்படும் தீவு நாடுகளிலும், சிறிய அளவில் தலை நில ஆசியாவிலும் பேசப்படுகின்றன. இக் குழுவைச் சேர்ந்த மலகாசி மொழி, இம் மொழிகள் பொதுவாகக் காணப்படும் புவியியற் பகுதிக்கு வெளியே, இந்துப் பெருங் கடலில் உள்ள மடகாஸ்கர் தீவில் பேசப்படுகிறது.
பன்மையைக் குறிப்பதற்கு ஒரு சொல்லையோ அதன் பகுதியையோ இரு தடவை பயன்படுத்துதல் மலாய பொலினீசிய மொழிகளிடையே காணப்படும் ஒரு இயல்பாகும். அத்துடன் ஏனைய ஆஸ்திரோனீசிய மொழிகளைப் போல இம் மொழிகளும் எளிமையான ஒலியனமைப்பைக் (phonology) கொண்டவை. இதனால் இம்மொழியின் உரைகள் குறைவான ஆனால் அடிக்கடி வரும் ஒலிகளைக் கொண்டவை. இம் மொழிக் குழுவிலுள்ள பெரும்பாலான மொழிகளில் கூட்டுமெய்கள் (consonant clusters) இருப்பதில்லை. இம் மொழிகளுட் பல உயிரொலிகளையும் குறைவாகவே கொண்டுள்ளன. ஐந்து உயிர்களே பொதுவாகக் காணப்படுவதாகும்.
பகுப்பு:மலாய-பொலினீசிய மொழிகள் பகுப்பு:மொழிக் குடும்பங்கள்
மாஸ் (திரைப்படம்)
மாஸ் திரைப்படம் 2004 ஆம் ஆண்டு வெளிவந்த தெலுங்கு மொழித் திரைப்படமாகும்.ராகவ லாரன்ஸ் இயக்கத்தில் வெளிவந்த இத்திரைப்படத்தில் நாகர்ஜூன்,யோதிகா,சர்மி,ரகுவரன் மற்றும் பலர் நடித்துள்ளது குறிப்பிடத்தக்கது.
வகை
மசாலாப்படம்
கதை
பகுப்பு:2004 தெலுங்குத் திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள்
சு. ப. திண்ணப்பன்
'''முனைவர் சு. ப. திண்ணப்பன்''' (பிறப்பு: சூன் 19 1935),   தமிழ்நாட்டின், தேவகோட்டை எனுமிடத்தில் பிறந்த இவர் தனது ஆரம்ப, உயர்நிலைக் கல்வியை அங்கேயே முடித்து பின்னர் சென்னைப் பல்கலைக்கழகத்தில் தமிழ்மொழி இலக்கியத்தில் இளங்கலை ஹானர்ஸ் முதல் வகுப்பில் தேர்ச்சிபெற்றார். பின்பு அண்ணாமலைப் பல்கலைக்கழகத்தில் மொழியியல் டிப்ளோமா பட்டத்தினையும், முனைவர் பட்டத்தினையும் பெற்றார்.
தொழில் முயற்சி
அதிராம்பட்டினம் காதர் மொஹிதீன் கல்லூரியில் ஆசிரியராக இணைந்து பின்னர், அண்ணாமலைப் பல்கலைக்கழகத்தில் தமிழ் விரிவுரையாளராகவும், மொழியியல் துறை இணைப் போராசிரியராகவும் தனது பணியைத் தொடர்ந்த இவர் கோலாலம்பூரிலுள்ள மலாயா பல்கலைக்கழகத்தின் இந்திய ஆய்வுப் பிரிவில் விரிவுரையாளராகவும் பணியாற்றியுள்ளார். தொடர்து சிங்கப்பூர் கல்விக் கழகத்தில் விரிவுரையாளராகவும், கல்விக் கழகத் தமிழ்த்துறைத் தலைவராகவும் தேசிய தொழில்நுட்ப பல்கலைக்கழகத்தின் கலைப் பள்ளியில் மூத்த விரிவுரையாளராகவும், இணைப் பேராசிரியராகவும்,  சிங்கப்பூர் தேசிய பல்கலைக்கழகத்தின் தெற்காசிய கல்வித் திட்டப் பகுதி நேர பணியாளராகவும், கலிஃபோர்னியா,  தஞ்சைத் தமிழ்ப் பல்கலைக்கழகம், லண்டன் கீழ்த்திசை ஆபிரிக்க ஆய்வு நிலையம் ஆகியவற்றில் வருகைதரு பேராசிரியராகவும் பணியாற்றியுள்ளார். இவர் மலேசியாவின் எச்.எஸ்.சி. தேர்வுக் குழு உறுப்பினராகவும், மலேசியாவின் நீதிமன்ற மொழிபெயர்ப்பாளர் தேர்வுக்கு தலைமைத் தேர்வு அதிகாரியாகவும்,  சிங்கப்பூர் அரச சேவைக் கழகத்தின் மொழிபெயர்ப்பாளர் தேர்வு தமிழ் மொழிக்கான தேர்வு அதிகாரியாகவும்,  அண்ணாமலை,  சென்னை,  மதுரை காமராஜ்,  கோயம்புத்தூர் பாரதியார்,  திருச்சி பாரதிதாசன்,  பாண்டிச்சேரி,  அன்னை தெரேசா,  மைசூர்,  காரைக்குடி அழகப்பா,  காந்திகிராம கிராமப்புற, திருப்பதி ஸ்ரீ வெங்கடேஸ்வரா போன்ற பல்கலைக்கழகங்களில் முனைவர் பட்டத்திற்கு வெளிநாட்டுத் தேர்வதிகாரியாகவும் இவர் இருந்துள்ளார். மேலும் டிப்ளோமா இலக்கியப் பட்டத்திற்காக மதுரை காமராஜ், தஞ்சாவூர் தமிழ், சென்னை மொழியியலுக்கு மலாயா போன்ற பல்கலைக்கழகங்களில் வெளிநாட்டுத் தேர்வதிகாரியாகவும் பணியாற்றியுள்ளார்.
இலக்கியப் பணி
தமிழ்மொழி, கற்றல் கற்பித்தல் ஆசிரியர்களுக்கான வழிகாட்டிகள், ஒலியியல் மற்றும் உச்சரிப்புப் பயிற்சி, தொடக்கப் பள்ளி,  உயர்நிலைப் பள்ளி மாணவர்களுக்கான பாடப் புத்தகங்கள், கணினியும் தமிழும்,  சமயமும் தமிழும் போன்றவற்றை உள்ளிட்ட மொழி தொடர்பான பல்வேறு ஆய்வுக் கட்டுரைகளை இவர் எழுதியுள்ளார். அத்துடன், சமயம், இலக்கணம்,  மொழியியல்,  பண்பாடு தொடர்பான இவரது கட்டுரைகளும் ஆய்வுக் கட்டுரைகளும் சர்வதேச ரீதியில் பல்வேறு ஆய்வுக் களஞ்சியங்களில் வெளிவந்துள்ளன. சிங்கப்பூர் எழுத்தாளர்களின் நூல்கள் பலவற்றிற்கு அணிந்துரைகளை எழுதியுள்ள இவர் சிங்கப்பூர்த் தமிழிலக்கியம் பற்றி பல விரிவான ஆய்வுக் கட்டுரைகளையும் எழுதியுள்ளார்.
உசாத்துணை
பகுப்பு:1935 பிறப்புகள் பகுப்பு:சிங்கப்பூர் எழுத்தாளர்கள்
தேங்காப்பட்டணம்அஞ்சல் சாஸ்தா கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சாஸ்தா சன்னதியும், சிவன், நாகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஆதி காதி கிணறு
ஆதி காதி கிணறு (Adi Kadi Vav) அல்லது ஆதி காதி வாவ் என்பது இந்தியாவின் குசராத்தின் ஜூனாகத்தின், உபர்கோட் கோட்டையிலுள்ள ஓர் படிக்கட்டுக் கிணறாகும். இதன் கட்டுமான தேதி நிச்சயமற்றது.
வரலாறு
ஜூனாகத் மாவட்ட நிர்வாக இணையதளத்தின் படி, படிக்கட்டு கிணறு 15ஆம் நூற்றாண்டில் கட்டப்பட்டது. இது 10ஆம் நூற்றாண்டின் இரண்டாம் பாதியில் அல்லது 11 ஆம் நூற்றாண்டில் சுடாசம வம்சத்தின் ஆட்சியின் போது கட்டப்பட்டது என்று மற்ற ஆதாரங்கள் கூறுகின்றன. மற்றொரு ஆதாரம் இது கிமு 319இல் கட்டப்பட்டது என்றும், கிபி 976 இல் மீண்டும் கண்டுபிடிக்கப்பட்டது என்றும் கூறுகிறது.
உள்ளூர் வரலாற்றாசிரியர் பரிமல் ரூபானியின் கூற்றுப்படி, இரண்டு தனித்தனி படிக்கட்டுகள் இருந்தன. அது ஆதி படிக்கிணறு, காதி படிக்கிணறு இன்னும் புதைந்து கிடக்கிறது என்பது அவர் கருத்து.
இது குசராத்து மாநில பாதுகாக்கப்பட்ட நினைவுச்சின்னமாகும் (S-GJ-114).
கட்டிடக்கலை
ஆதி காதி கிணறு என்பது நந்தா வகை படித்துறை. இது கட்டப்படவில்லை ஆனால் திடமான இயற்கையான பாறையில் செதுக்கப்பட்டது. கிணற்றுத் தண்டுக்குச் செல்ல ஒரு குறுகிய நடைபாதையில் 166 படிகள் கொண்ட அமைப்பு உள்ளது. கிணற்றுக்கு மேலே மெல்லிய பாறை அடுக்கில் ஒரு சிறிய சாரளம் செதுக்கப்பட்டுள்ளது. பாறை அடுக்குகள் அரிக்கப்பட்ட சுவர்களில் தெரியும். கிணறு 123 அடி ஆழம் கொண்டது. மற்ற படிக்கட்டுக் கிணறுகளில் உள்ளது போல் இதில் இல்லை.
பிரபல கலாச்சாரத்தில்
இதன் பெயர் பற்றிய ஒரு கதையின் படி, படிக்கட்டுக் கிணறு கட்டப்பட்டபோது, தண்ணீர் கிடைக்கவில்லை. ஆனால் அரச குருவின் அறிவுறுத்தலின் பேரில், ஆதி மற்றும் காதி என்ற இரண்டு திருமணமாகாத சிறுமிகள் பலி கொடுக்கப்பட்டு தண்ணீர் கண்டுபிடிக்கப்பட்டது. மற்றொரு புராணக்கதை ஆதியும் காதியும் படிக்கிணற்றில் இருந்து தினமும் தண்ணீர் எடுக்கும் அரச பணிப்பெண்கள் என்று கூறுகிறது. மக்கள் அவர்களை நினைவுகூரும் வகையில் அருகிலுள்ள மரத்தில் துணிகளையும் வளையல்களையும் தொங்கவிடுகிறார்கள்.
சான்றுகள்
பகுப்பு:Coordinates on Wikidata பகுப்பு:இந்திய நீர்த்தேக்கங்கள் பகுப்பு:குசராத் வரலாறு பகுப்பு:படிக்கிணறுகள்
கோவா, தாமன் மற்றும் தியூ
இந்த ஒன்றியப் பகுதியானது, தற்போதைய கோவா மாநிலத்தையும், குஜராத் கடற்கரையில் உள்ள தாமன் மற்றும் தியூவின் இரண்டு சிறிய கடலோர பகுதிகளையும் உள்ளடக்கியது. தாத்ரா மற்றும் நகர் ஹவேலியுடன் இந்த ஒன்றியப் பகுதி, போர்த்துகீசிய இந்தியாவை உள்ளடக்கியது. 1961இல் கோவா படையெடுப்புக்கு பின்னர், இந்த பகுதி இந்தியாவில் இணைக்கப்பட்டது.
மாவட்டங்கள்
இந்த ஒன்றியப் பகுதியில் கோவா, தமன் மற்றும் தியூ ஆகிய மூன்று மாவட்டங்கள் இருந்தது. 1987 ஆம் ஆண்டில் கோவாவுக்கு மாநில அந்தஸ்து வழங்கப்பட்டது, மேலும் தாமன் மற்றும் தியூ ஒரு தனி ஒன்றியப் பகுதியாக மாற்றப்பட்டது.
தேவதாசு (2006 திரைப்படம்)
தேவ்தாசு 2006 ஆம் ஆண்டில் வெளிவந்த தெலுங்குத் திரைப்படமாகும்.
வகை
மசாலாப்படம்
கதை
தேவ்தாசு (ராம்]] ஏழ்மையான வசதி கொண்டவர். பானுமதி நியூயார்க்கிலிருந்து இந்தியாவிற்கு நடனம் கற்றுக்கொள்ள வருகின்றார். தேவ்தாசை சந்திக்கும் இவர் அவர் மீது காதல் கொள்கின்றார். இதனை இவர் தனது தந்தையான கட்டம்ராஜுவிற்குத் தெரிவிக்கின்றார் வஞ்சகம் நிறைந்த இவரது தந்தை ஆரம்பத்தில் இருவரையும் சேர்த்து வைப்பதெனக் கூறுகின்றார் பின்னர் பிரித்துக் கொண்டு வெளி நாட்டிற்கு தனது மகளைக் கூட்டிச்செல்கின்றார். காதலியைத் தேடிச் செல்லும் தேவ்தாஸ் அவரது காதலில் வெற்றி கொள்கின்றாரா இல்லையா என்பதே திரைக்கதை.
பகுப்பு:2006 தெலுங்குத் திரைப்படங்கள்
அவென்யூ சாலை, பெங்களூர்
அவென்யூ சாலை (Avenue Road) இந்தியாவின் கர்நாடக மாநிலத்தின் தலைநகரமான பெங்களூர் நகரிலுள்ள ஒரு பரபரப்பான வணிக வீதியாகும். பெங்களூர் நகரின் மையத்தில் இருக்கும் தொன்மையான பகுதிகளில் ஒன்றான சிக்பேட் பகுதியில் இச்சாலை செல்கிறது. நகரின் முக்கிய சாலைகளான மைசூர் சாலை மற்றும் கே கி சாலையையும் இது இணைக்கிறது. கெம்பே கவுடா பேருந்து நிலையம் மற்றும் பெங்களூர் சிட்டி இரயில் நிலையத்திற்கு அருகிலேயே அவென்யூ சாலை உள்ளது.
முன்னதாக, அவென்யூ சாலை தோத்தாபெட் என்று அழைக்கப்பட்டது.
பயன்படுத்தப்பட்ட பழைய புத்தகங்கள், ஆடைகள், நகைகள் மற்றும் அடகு வியாபாரம்  ஆகியவற்றில் பாரம்பரிய வர்த்தகத்திற்காக அவென்யூ சாலை நன்றாக அறியப்படுகிறது. பெங்களூரு அவென்யூ சாலையில் இருக்கும் பெங்களூரு பேட் பகுதியில் இலண்டன் சமயப்பரப்பு சங்கத்தின் ரைசு மெமோரியல் சர்ச் அமைந்துள்ளது. கனடிய மொழி அறிஞரும் பெங்களூர் பேட் பிராந்தியத்தின் கல்வி முன்னோடியுமான சகோ பெஞ்சமின் ஓல்ட்டு ரைசின் நினைவாக பேராலயத்திற்கு இப்பெயர் சூட்டப்பட்டுள்ளது. 1834 ஆம் ஆண்டு வில்லியம் காம்ப்பெல் என்பவர் இப்பேராலயத்தை நிறுவினார்.
மேற்கோள்கள்
பகுப்பு:பெங்களூர் சாலைகள் பகுப்பு:பெங்களூரில் உள்ள சுற்றுலாத் தலங்கள்
கிழக்கு ராண்ட்
கிழக்கு ராண்ட்  (East Rand) மகா ஜோகானஸ்பேர்க் பெருநகர்ப் பகுதியுடன் செயற்திட்டங்களுக்காக இணைந்துள்ள விட்வாடர்சுராண்டின் கிழக்கு நகரப் பகுதியாகும். 1886ஆம் ஆண்டு தங்கம் பொதிந்த கடற்பாறை கண்டுபிடிக்கப்பட்ட பின்னர் ஐரோப்பியர் குடியேற்றம் நிகழ்ந்த பகுதியாகும். இங்கு துவங்கிய தங்க வேட்டையே ஜோகானஸ்பேர்க் குடியேற்றத்திற்கு காரணமாக அமைந்தது.
நிறவெறிக் கொள்கை முடிவிற்கு வரும் தருவாயில் இங்குள்ள கறுப்பின நகரப்பகுதிகளில் ஆபிரிக்க தேசிய காங்கிரஸ் தொண்டர்களுக்கும் இங்காதா விடுதலை கட்சித் தொண்டர்களுக்கும் பலத்த கைகலப்புகள் ஏற்பட்டன. .
இந்த வலயம் மேற்கில் கெர்மிஸ்டனிலிருந்து கிழக்கே ஸ்பிரிங்ஸ் வரையும் தெற்கே நிகெல் வரையும் பரவியுள்ளது. இப்பகுதியில் போக்ஸ்பர்க், பெனோனி, பிராக்பன், கெம்ப்டன் பார்க், ஈடென்வேல், பெட்பார்வியூ ஆகிய நகரங்கள் உள்ளடங்கி உள்ளன.
தென்னாபிரிக்காவின் நகராட்சிகளின் சீர்திருத்தத்தின்போது கிழக்கு ராண்டின் உள்ளூராட்சிகள் ஒருங்கிணைக்கப்பட்டு 1999ஆம் ஆண்டு ஒரே நகராட்சியாக அமைதியின் இடம் எனப் பொருள்பட "எகுர்யுலேனி பெருநகர மாநகராட்சி" (Ekurhuleni Metropolitan Municipality) எனப் பெயரிடப்பட்டது.
மேற்கு ராண்ட் போலவே இதுவும் தனி மாநகராட்சியாக இருந்தபோதும் மகா ஜோகானஸ்பேர்க் பெருநகர்ப் பகுதியுடன் இப்பகுதி இணைக்கப்பட்டுள்ளது. எனவே கிழக்கு ராண்டின் தொலைபேசி அழைப்புக் குறியீடு ஜோகானஸ்பேர்கின் 011 ஆக உள்ளது. கிழக்கு ராண்ட் பகுதியில் வசிப்போர் ஜோனஸ்பேர்கில் பணியாற்றுவதும் அதேபோல ஜோகானஸ்பேர்க் மக்கள் இங்கு பணியாற்றுவதும் வழமையானதே.
பகுப்பு:தென்னாப்பிரிக்காவில் இனவொதுக்கல் பகுப்பு:தென்னாப்பிரிக்க நகரங்கள்
சதுப்பேரி ஊராட்சி
சதுப்பேரி ஊராட்சி (Sadupperi Gram Panchayat), தமிழ்நாட்டின் திருவண்ணாமலை மாவட்டத்தில் உள்ள சேத்துப்பட்டு வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2265 ஆகும். இவர்களில் பெண்கள் 1115 பேரும் ஆண்கள் 1150 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பலாவான் தீவு
பலவான் தீவு, காலனி போன்ற வடிவத்தில் சிங்கப்பூரின் முக்கிய சுற்றுலா தளமான சென்தொசாவின் தென்கிழக்கே அமைந்துள்ள ஒரு சிறு தீவாகும். கடலில் இருந்த ஒரு சிறிய மணல திட்டின்மேல் செயற்கையாக உரிவாக்கப்பட்ட இந்த தீவு 0.4 ஹெக்டார் பரப்பளவு கொண்டது.
பெயர்தொற்றம்
மலாய் மொழியில் உள்ள பெஹ்லவான்( ஹிந்தியில் பயில்வான்) என்ற வார்த்தைக்கு வீரன் என்றும் திறமைசாலி என்றும் பொருள்கள் உண்டு. அந்த வார்த்தையின் மருவளே இந்த வார்த்தையாக கூறப்படுகிறது.
இந்த தீவை சார்ந்த குழப்பங்கள்
right|300px சென்தொசாவில் இந்த தீவோர்க்கு செல்வோர் இந்த தீவே ஆசிய கண்டத்தின் தென்கூடிப்பகுதி என்ற அறிவிப்பு பலகையை காணலாம். ஆனால் இது ஒரு ஏற்றுக்கொள்ளப்படாத ஒரு செய்தியாகும். இதே சென்தொசாவில் உள்ள டான்ஜோங் தீவு, இன்னும் தெற்கே இருப்பது அனைவரையும் வியப்பில் ஆழ்த்தும் ஒரு விசயமாகும்.
மேற்கோள்கள்
பகுப்பு:சிங்கப்பூர் தீவுகள்